Po mojymu Janina Zoch
Posadzioł starzik na placu drzewko
codziynnie lotoł podlywać z konewkom
drzewko se rosło piykne zielone
zawdy prziciynte
, wopnym łobielone
Jak starzik poszoł do świata lepszego
to jego syn podlywoł za niego
na gałynziach cimple siedzialy
zawdy wczas rano wysoło ćwiyrkały
Tak sie prziwionzo ł do drzewa tego
wykopoł i przenios do łogroda swojego
choć podlywoł i dboł ło nie mocno
drzewo umiyrało, już wiyncy niy rosło
Biydne stare drzewo soki wypłakalo
z tynsknoty za placym teroz usychało
umarło drzewo choć żyć mogło jeszcze
ale przeniyśli go w inksze miejsce
Moral:
Kto mo kaj korzynie głymboko wrośnione
to zawdy bydzie tynskniol za swojim domym,
choć w świecie żyjesz dobrze a tukej w biydzie
to zawdy Ślonsk Twojom Ojczyznom bydzie.
szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn lin_Latn szl_Latn szl_Latn szl_Latn slv_Latn szl_Latn szl_Latn szl_Latn szl_Latn